nvidia/miracl-vision huggingface dataset:
జాన‌కి బ‌ల్ల‌భ ప‌ట్నాయ‌క్‌

జానకి బల్లభ పట్నాయక్ (ఒరియా: ଜାନକୀ ବଲ୍ଲଭ ପଟ୍ଟନାୟକ; 1927 జనవరి 3– 2015 ఏప్రిల్ 21) భారతీయ రాజకీయ నాయకుడు. అతను 2009 నుండి 2014 వరకు అసోం గవర్నరుగా పనిచేసాడు. అతను భారత జాతీయ కాంగ్రెస్ నాయకుడు. ఒడిశా రాష్ట్ర ముఖ్యమంత్రిగా 1980 నుండి 1989 వరకు, మళ్ళీ 1995 నుండి 1999 వరకు పనిచేసాడు. అతను కుర్దా పాఠశాలలో ప్రారంభ విద్యను పూర్తిచేసి 1947లో ఉత్కల్ విశ్వవిద్యాలయం నుండి సంస్కృతంలో బి.ఎ చేసాడు. తరువాత రాజనీతి శాస్త్రంలో ఎం.ఎను బెనారస్ హిందూ విశ్వవిద్యాలయంలో 1949 లో పూర్తి చేసాడు.1950లో భారత జాతీయ కాంగ్రెస్ ఒరిసా రాష్ట్ర శాఖ యువజన విభాగానికి అధ్యక్షునిగా వ్యవహరించాడు. 1980లో యువ‌జ‌న కాంగ్రెస్ నాయ‌కుడిగా, ఆ త‌ర్వాత రాష్ట్ర ప్ర‌దేశ్ కాంగ్రెస్ క‌మిటీ అధ్య‌క్షుడిగా అతను ప‌ద‌వులు నిర్వ‌ర్తించాడు. 2009 నవంబరు 11 నుండి 2014 డిసెంబరు 11 వరకు అతను అస్సాం గ‌వ‌ర్న‌ర్‌గా ప‌ని చేశాడు. అతని భార్య జయంతీ పట్నాయక్, మూడు పర్యాయాలు లోకసభకు, ఒక సారి రాజ్యసభకు ఎన్నికైంది
తిరుమాని సత్యలింగ నాయకర్

తిరుమాని సత్యలింగ నాయకర్ మాజీ ఎమ్మెల్యే, సత్యలింగం నాయకర్ అగ్నికులక్షత్రియ సమాజానికి చెందినవాడు ఆయన వివాద రహితుడిగా, నిజాయితీపరుడిగా పేరొంది 1983, 1985, 1994 లో సంపర శాసనసభ నియోజకవర్గం నుంచి వరుసగా మూడుసార్లు శాసనసభ్యులుగా ప్రాతినిధ్యం వహించి హ్యాట్రిక్ సృష్టించారు. పేదవర్గాల అభ్యున్నతే ధ్యేయంగా పనిచేయడం, నీతినిజాయితీగా వ్యవహరించడంతో ఆయన ఇటు రాజకీయ వర్గాల్లోను, అటు ప్రజల్లోను మంచివ్యక్తిగా, అవినీతికి ఆస్కారం ఇవ్వని మనిషిగా చెరగని ముద్ర వేసుకున్నారు. ఆయన 1935 జూన్ 12 న తిరుమాని స్వామి, ముత్యాలమ్మ దంపతులకు కాట్రేనికోన మండలం బలుసుతిప్ప గ్రామంలో జన్మించారు. చిన్నతనం నుంచి ఆయన పేదల సమస్యలపై పోరాడడమే కాకుండా, అనేక సేవా కార్యక్రమాలు చేశారు. ఆయన 1968లో సర్పంచ్‌గా ఎన్నికై రాజకీయ ప్రస్థానాన్ని ప్రారంభించారు. 1983లో మాజీ ముఖ్యమంత్రి ఎన్టీ రామారావు తెలుగుదేశం స్థాపించాక ఆ పార్టీలో చేరి, అప్పటి సంపర నియోజకవర్గం (ఇప్పుడు కాకినాడ రూరల్ నియోజకవర్గం) నుంచి ఆ పార్టీ అసెంబ్లీ అభ్యర్థిగా పోటీ చేసి, గెలుపొందారు. 1985, 1994లో కూడా సంపర నియోజకవర్గం నుంచే ఎమ్మెల్యేగా గెలిచారు. 1986 నుంచి 1989 వరకు రాష్ట్ర మత్స్యకార కార్పొరేషన్ చైర్మన్‌గా వ్యవహరించారు. రాష్ట్రంలో మత్స్యకార సమస్యల పరిష్కారానికి కృషి చేసి, వారి కుటుంబాలు ఆర్థికంగా బలోపేతమయ్యేందుకు అనేక సంక్షేమ పథకాలను అమలు చేసిన ఘనత నాయకర్‌కే దక్కుతోంది. నిత్యం ప్రజల్లో ఉంటూ, వారి సమస్యల పరిష్కారానికి అహర్నిశలు కృషిచేశారు. ఆయనకు భార్య అమ్మాజీ, కుమారుడు స్వామి నాయకర్ ఉన్నారు. కొంతకాలంగా ఆయన అస్వస్థతతో ఉన్నారు
సుబ్రతా బోస్

సుబ్రతా బోస్ చిత్రము సుబ్రతా బోస్ ( 1932 ఫిబ్రవరి 25 - 2016 జనవరి 20) భారతదేశ 14వ పార్లమెంటు సభ్యులు. ఆయన పశ్చిమ బెంగాల్ లోని బరాసత్ లోక్‌సభ నియోజకవర్గం నుండి ప్రాతినిద్యం వహించారు. ఆయన ఆల్ ఇండియా ఫార్వర్డ్ బ్లాకు పార్టీ తరపున ప్రాతినిధ్యం వహించారు. ఆయన 1952లో కలకత్తా విశ్వవిద్యాలయం నుండి పట్టభద్రులైనారు. ఈయన నేతాజీ సుభాష్ చంద్రబోస్ యొక్క అన్న కుమారుడు. దక్షిణ కోల్‌కతా లోని తన నివాసంలో సుబ్రతా బోస్ జనవరి 20 2016 న గుండెపోటుతో మరణించించారు. చాలాకాలంగా ఆయన ఊపిరితిత్తుల వ్యాధితో బాధపడుతున్నారు. సుబ్రతా బోస్‌కు భార్య, ఇద్దరు కుమార్తెలు ఉన్నారు. ఫార్వర్డ్ బ్లాక్ ఎంపీగా ఆయన 2004 నుంచి 2009 వరకూ పనిచేశారు.
బి.ఆర్‌.కె.రెడ్డి

బి.ఆర్‌.కె.రెడ్డి (బొమ్మారెడ్డి రామకోటిరెడ్డి) ప్రముఖ శాస్త్ర ప్రచారకర్త, జన విజ్ఞాన వేదిక కృష్ణా జిల్లా గౌరవాధ్యక్షులు. ఐదు సంపూర్ణ సూర్యగ్రహణాలను వీక్షించిన అతి కొద్దిమందిలో బిఆర్‌కె రెడ్డి ఒకరు. ఆయన ఆంధ్ర ప్రదేశ్ రాష్ట్రంలోని కృష్ణా జిల్లాకు చెందిన తేలప్రోలు గ్రామంలో జనవరి 4 1938 న జన్మించారు. ప్రాథమిక విద్యను తేలప్రోలలో పూర్తి చేసారు. ఇంటర్మీడియట్ విద్యను విజయవాడ లోని ఆంధ్ర లయోలా కళాశాలలో చదివారు. ఆంధ్రా విశ్వవిద్యాలయంలో బిఎస్‌సి హానర్స్‌ పూర్తిచేశారు. ఆంధ్ర విశ్వవిద్యాలయంలో భౌతిక శాస్త్రంలో డాక్టరేట్ పొందారు. హైదరాబాదు లోని పివి నరసింహారావు కళాశాలలో భౌతిక శాస్త్ర అధ్యాపకులుగా కొద్దికాలం పనిచేశారు. తరువాత ఆయన విజయవాడ శాతవాహన కళాశాలలో అధ్యాపకులుగా చేరి పదవీ విరమణ చేసేంతవరకు తన సేవలనందించారు
విశాఖపట్నం - కోరాపుట్ ఇంటర్‌సిటీ ఎక్స్‌ప్రెస్

విశాఖపట్నం - కోరాపుట్ ఇంటర్‌సిటీ ఎక్స్‌ప్రెస్  ఆంధ్ర ప్రదేశ్లో విశాఖపట్నం సిటీ, ఒడిశాలో కోరాపుట్ మధ్య నడుస్తుంది. రైలు విజయనగరం, రాయగడ, దామన్‌జోడీ స్టేషనుల ద్వారా నడుస్తుంది. ఈ ఎక్స్‌ప్రెస్ రైలు భారతీయ రైల్వేలు లోని తూర్పు తీర రైల్వే జోన్ పరిధిలోకి వస్తుంది. రైలు నంబరు: 18512 ఈ రైలు వారానికి రెండు రోజులు (సోమవారం, శుక్రవారం) నడుస్తుంది. ఈ రైలు ఎగువ, దిగువ ప్రతి మార్గం వారానికి రెండు రోజులు నడుస్తుంది. ఈ రైలు ఈస్ట్ కోస్ట్ రైల్వే జోన్ ద్వారా నిర్వహించబడుతుంది. రైలు విశాఖపట్నం షెడ్ నకు చెందిన ఒక డబ్ల్యుడిఎం-3ఎ లోకోమోటివ్ ద్వారా నెట్టబడుతూ ఉంది. 18512- విశాఖపట్నం నుండి కోరాపుట్  ఈ రేక్ కూర్పు ఎస్‌ఎల్‌ఆర్, యుఆర్, యుఆర్, డి1, యుఆర్, యుఆర్, యుఆర్, యుఆర్, యుఆర్, ఎస్‌ఎల్‌ఆర్ మొత్తం 10 కోచ్‌లు  18512 విశాఖపట్నం జంక్షన్ - కోరాపుట్ జంక్షన్, 18511 కోరాపుట్ జంక్షన్ నుండి విశాఖపట్నం జంక్షన్ వరకు ఉన్న రైలు కలిగి ఉంది. ఈ రైలు నకు 18411/18412 విశాఖపట్టణం - భువనేశ్వర్ ఇంటర్‌సిటీ ఎక్స్‌ప్రెస్ రేక్ షేరింగ్ అమరిక ఉంది.
పురాణపండ రాధాకృష్ణమూర్తి

పురాణపండ రాధాకృష్ణమూర్తి తెలుగు రచయిత, ఆధ్యాత్మిక వేత్త. అతను భారతీయ సనాతన ధర్మం ప్రసాదించిన ఆధ్యాత్మిక భావజాల ప్రచారం కోసం కృషి చేసాడు. అతను శ్రీ రామ రక్షా స్తోత్రం కోటి ప్రతులను ప్రచురించి ఉచిత వితరణ చేసి తెలుగు వారందరికీ సుపరిచితులైనాడు. అతను ఋషులు ప్రసాదించిన పురాణేతిహాస కావ్యాల ఆధారంగా తెలుగు ఆధ్యాత్మిక ప్రపంచానికి సుమారు 500 పైచిలుకు రకాల గ్రంథాలను రచించి, సంకలనం చేసి ప్రచురించి వీలైనంతవరకు ఉచితంగా అందజేసాడు. శ్రీ లలితా పరాభట్టారికా దేవి ఉపాసకులుగా, సీతారామ హనుమంతుల ప్రార్థన చైతన్యంతో ఆత్మ సమర్పణ భావంతో కూడిన యజ్ఞమయ్య జీవితాన్ని గడిపిన అతను అనేక గ్రంథాలను రచించాడు. ఈనాటికి తెలుగు లోకి ఇళ్లలో తెలుగు లోగిళ్ళలో లక్షల మంది హృదయాలలో శ్రీ రామ రక్షా స్తోత్ర మంత్ర ధ్వనులు నృత్యం చేస్తున్నాయంటే ... అది నూటికి నూరు శాతం బుధ కౌశిక మహర్షి సాక్షిగా రాధాకృష్ణమూర్తి గారి పుణ్య చైతన్యమే అని ఈనాటి ఉపరాష్ట్రపతి ముప్పవరపు వెంకయ్య నాయుడు సైతం అనేక సందర్భాల్లో పేర్కొనడం గమనార్హం.[ఆధారం చూపాలి] ఇలా ఎన్నో ఎన్నెన్నో అత్యద్భుతమైన గ్రంథాలను ఈ జాతికి అందించాడు.
ఏ.సి.జోస్

అంబట్ ఛాకో జోస్ (మళయాళం: അമ്പാട്ട് ചാക്കോ ജോസ്; 1937 ఫిబ్రవరి 5 – 2016 జనవరి 23) భారతదేశ రాజకీయనాయకుడు. ఆయన కేరళ సీనియర్‌ కాంగ్రెస్‌ నేత, మాజీ పార్లమెంటరీ సభ్యుడు, మాజీ కేరళ శాసనసభ స్పీకర్‌గా సేవలనందించారు. ఆయన ఫిబ్రవరి 5 1937 న ఎడపల్లి, ఎర్నాకుళం జిల్లాలో జన్మించారు. ఆయన ప్రముఖ అంబట్ కుటుంబానికి చెందినవారు. ఆయన కోచిలోని సెంట్‌ అల్బర్ట్స్‌ కాలేజీలో బి.ఎస్సీ చేశారు. తరువాత ప్రభుత్వ న్యాయ కళాశాలలో ఎల్.ఎల్.బి. డిగ్రీని పొందారు. ఆయన కేరళ విద్యార్థి యూనియన్ స్థాపించడంలో ప్రముఖ పాత్ర పోషించారు. 1969 నుండి 1979 వరకు ఆయన కొచ్చిన్ సిటీ కార్పొరేషన్ లో కౌన్సిలర్ గా ఉన్నారు
మైసూరు సాండల్ సబ్బు

మైసూరు సాండల్ సబ్బు (ఆంగ్లం: Mysore Sandal Soap; కన్నడ: ಮೈಸೂರ್ ಸ್ಯಾಂಡಲ್ ಸೋಪ್) ఒక సబ్బుల బ్రాండ్. దీన్ని కర్ణాటక ప్రభుత్వం ఆధ్వర్యంలోని కర్ణాటక సోప్స్ అండ్ డిటర్జెంట్స్ లిమిటెడ్ (Karnataka Soaps and Detergents Limited; KSDL) ఉత్పత్తిచేస్తుంది. ఈ సబ్బుల కర్మాగారం క్రీ. శ.1916 సంవత్సరం నుండి నల్వాడి కృష్ణరాజ ఒడయారు, మైసూరు మహారాజుగా రాజ్యం చేస్తున్న కాలంలో బెంగుళూరులో స్థాపించబడింది.. మొదటి ప్రపంచ యుద్ధం సమయంలో మైసూరు సామ్రాజ్యం నుండి ఐరోపా ఖండానికి చందనం కలప ఎగుమతి ఆగిపోవడంతో అధికమైన చందన నిల్వల వినియోగం ఈ కర్మాగార స్థాపనకు ప్రధాన కారణంగా చెప్పబడుతున్నది. క్రీ. శ.1980 సంవత్సరం ఈ సంస్థను షిమోగా, మైసూరులోని ఇతర చందన నూనెల కర్మాగారాలతో విలీనం చేశారు. మైసూరు సాండల్ సబ్బు ప్రపంచంలో పూర్తిగా (100%) చందన తైలంతో తయారుచేయడిన ఏకైక సబ్బు. ఇతరులు డూప్లికేషన్ చేయకుండా, సరైన క్వాలిటీ నియమాల్ని పాటించేందుకు, ఈ సంస్థ (KSDL) భౌగోళిక గుర్తింపు (Geographical Indication; GI) tag ను పొందినది
పరశురామ ఘనాపాఠి

బ్రహ్మశ్రీ పరశురామ ఘనాపాఠి కంచి శంకర మఠం పీఠాధిపతి జయేంద్ర సరస్వతికి వేద పారాయణం చేయించిన గురువు. దేశంలోనే యజుర్వేదాన్ని ఔపోసన పట్టిన వేద పారాయణుడిగా ఖ్యాతినొందిన పరశురామన.. మాజీ రాష్ట్రపతి కేఆర్‌ నారాయణన్‌నుంచి ‘పురస్కార్‌’ అవార్డును సైతం అందుకున్నారు. ఆయన తమిళనాడులోని తంజావూరు జిల్లా కుంభకోణం సమీపంలోని ఇంజికొల్లైలో ఆగష్టు 15 1914 న జన్మించారు. రామేశ్వరం దేవస్థాన పాఠశాలలో వేద అభ్యాసం చేశారు. దేశవ్యాప్తంగా ప్రఖ్యాత వేద సభలన్నింటి చేత సత్కారం పొందిన మహా వేదపండితులు. జయేంద్ర సరస్వతి ఆయనకు మొదటి శిష్యులు. తిరువానైక్కావల్‌లోని వేదపాఠశాలలో జయేంద్ర సరస్వతికి వేదపఠనం చేయించారు. కంచి మఠం పీఠాధిపతి విజయేంద్ర సరస్వతికి వేదం నేర్పించారు. చెన్నై శివారులోని అంబత్తూరులో పరశురామ ఘనాపాఠి నివసించారు. ఆయన భారత రాష్ట్రపతి నుండి "పురస్కార్" అవార్డును పొందారు
విద్యాసాగర్ రెడ్డి

సాగర్ గా పిలవబడే విద్యాసాగర్ రెడ్డి (1952 మార్చి 1 - 2023 ఫిబ్రవరి 2) ఒక తెలుగు సినిమా దర్శకుడు. పలు విజయవంతమైన చిత్రాలకు దర్శకత్వం వహించాడు. ఇతడు దర్శకత్వం వహించిన రామసక్కనోడు చిత్రానికి మూడు నంది పురస్కారాలు లభించాయి. ఇతడు దాదాపు 30 చిత్రాలకు దర్శకత్వం వహించాడు. శ్రీను వైట్ల లాంటి ఇతడి చాలా మంది శిష్యులు విజయవంతమైన దర్శకులుగా పేరుతెచ్చుకున్నారు. ఇతడు తెలుగు ఫిలిం అసోసియేషన్ కు అధ్యక్షుడిగా కూడా వ్యవహరింఛాడు. వీరిది మంగళగిరి వద్ద నిడమర్రు అనే గ్రామం. నాన్న నాగిరెడ్డి ఊరికి మున్సబుగా పనిచేస్తుండే వారు. ఇతడు 1952 మార్చి 1 న పుట్టాడు. వీరికి విజయవాడలో గవర్నర్ పేటలో ఆస్తులు వుండేవి అప్పట్లో, మద్రాసులో చదువులు బావుంటాయన్న వుద్దేశంతో అమ్మ, అమ్మమ్మా, ఇతడూ, అన్నయ్యా, చెల్లెళ్ళూ, తమ్ముళ్ళనీ తీసుకుని మద్రాసులో కాపురం పెట్టారు. మద్రాసులో తేనాంపేటలో వుంటూ ఇతడు కేసరి హైస్కూల్లో చదువుకుంటూ వుండేవాడు. పాఠశాలలో ఉండగా బయట కార్యక్రమాలలో చాలా చురుకుగా పాల్గొంటూ వుండేవాడు
గుంటూరు మిరపకాయ

గుంటూరు మిరపకాయలు ఆంధ్రప్రదేశ్ రాష్ట్రానికి చెందిన గుంటూరు జిల్లా లో పండుస్తున్న మిరపకాయలు. ఈ మిరపకాయలు ప్రపంచవ్యాప్తంగా ఆసియా, కెనడా, ఐరోపా దేశాలకు ఎగుమతి అవుతున్నాయి. గుంటూరు జిల్లా అనెక మిరపకాయలకు, మిరపకాయ పొడికి ప్రసిద్ధి చెందింది. ఈ ఉత్పత్తులు శ్రీలంక, బంగ్లాదేశ్, మధ్యతూర్పు, దక్షిణ కొరియా, యు.కె, యుఎస్ & లాటిన్ అమెరికాలకు ఎగుమతి అవుతున్నాయి. ఈ మిరపకాయలు వివిధ రంగులు, వివిధ రకాల రుచులను దానిలో ఉన్నా కాప్సికం పరిమానాన్ని బట్టి కలిగి పుంటాయి. భారతదేశంలోని ఆంధ్రప్రదేశ్ రాష్ట్రంలో వివిధ రకాల వంటలలో ఈ గుంటూరు మిరప కాయలను ఉపయోగిస్తారు. ఇతర గుంటూరు మిరపకాయలలో పత్కి, ఇండో-5, అంకుర్, రోష్ని, బెడ్కి, మధుబాల కూడా ఉన్నాయి. పత్కి, తేజ రకాలను రుచి కొరకు, వంటల రంగుల కొరకు వాడుతారు.
ముద్దు రామకృష్ణయ్య

ముద్దు రామకృష్ణయ్య కరీంనగర్ జిల్లా మంథనికి చెందిన విద్యావేత్త. 1907లో మంథనిలో జన్మించాడు. ఆయన తండ్రి ముద్దు రాజన్న, తల్లి ముద్దు అమ్మాయి. 1946లో బ్రిటన్లోని లీడ్స్ విశ్వవిద్యాలయం నుండి విద్యలో మాస్టర్స్ డిగ్రీ (ఎం.ఇడి., ) పొందాడు. 1950వ దశకంలో అనేక దేశాలు తిరిగాడు. ఆసియా, ఆస్ట్రేలియా, ఐరోపా, అమెరికా ఖండాలలోని పలుదేశాలు పర్యటించి, అక్కడి విద్యావిధానాలు అధ్యయనం చేశాడు. మన దేశపు విద్యారంగంలో అనేక సంస్కరణలు ప్రవేశపెట్టాడు. నేటికీ ఇతని విధానాలు కొన్ని అమలులో ఉన్నాయి. నిరక్షరాస్యతా నిర్మూలన కొరకు 'ఈచ్ వన్ టీచ్ వన్' ఉద్యమాన్ని జీవిత పర్యంతం కొనసాగించిన గొప్ప విద్యావేత్త. తాను విదేశాలలో చదువుకొవడానికి వెళ్ళినప్పుడు ఎదురైన అనుభవాలతో నా ప్రథమ విదేశీ యాత్ర అను పుస్తకాన్ని వెలువరించాడు
సుబ్బారావు పాణిగ్రాహి

సుబ్బారావు పాణిగ్రాహి విప్లవ ప్రజాకవి. ఇతడు 1934, సెప్టెంబర్ 8న శ్రీకాకుళం జిల్లా, సోంపేట మండలం బారువాలో ఒక పూజారి కుటుంబంలో జన్మించాడు. బొడ్డపాడు గ్రామానికి పూజారిగా వచ్చాడు. అక్కడ తామాడ గణపతి, పంచాది కృష్ణమూర్తిలతో పరిచయమై వారితో కలసి యువకులను ఉద్యమాల్లోకి తెచ్చాడు. తెగింపు సంఘాన్ని పెట్టి ఎందరో యువకులను శ్రీకాకుళ పోరాటంలోకి తీసుకొచ్చాడు. ప్రజల కష్టాలపై ఎన్నో పాటలను, గేయాలను, నాటికలను రాశాడు. ‘ఎరుపంటే కొందరికి భయం, భయం, పసిపిల్లలు వారికంటే నయం నయం’, ‘కష్టజీవులం మేము కమ్యూనిస్టులం అవునన్నా కాదన్నా అదే ఇష్టులం’ వంటి ఆయన రాసిన పాటలు శాశ్వతంగా నిలిచి పోయాయి. తామాడ చినబాబుతో కలిసి ఆయన చెప్పిన జముకుల కథ ప్రజలను ఉర్రూతలూపింది. ఆయన రాసిన ‘ఓ అరుణ పతాకమా, చేగొనుమా రెడ్ శాల్యూట్’ అనే పాట విప్లవకారులు నిత్యం జెండా వందన వేళ పాడుకునే విప్లవగీతం అయింది. శ్రీకాకుళ గిరిజనోద్యమంలో ప్రత్యక్షంగా పాల్గొన్నాడు. చాగంటి భాస్కరరావు, తామాడ గణపతి మరణం తర్వాత సోంపేట ఏరియా పార్టీ కార్యదర్శిగా పాణిగ్రాహిని ఎన్నుకున్నారు. అనతి కాలంలోనే అంటే, 1969 డిసెంబర్ 22న పాణిగ్రాహిని రంగమటియ కొండల్లో కాల్చి చంపారు
జాతీయ ఉద్యానవనం

జాతీయ ఉద్యానవనం, అనేది పరిరక్షణ ప్రయోజనాల కోసం జాతీయ ప్రభుత్వంచే అధికారికంగా గుర్తించబడిన ఒక ఉద్యానవనం.వీటిని జాతీయ ప్రభుత్వాలు తరచుగా జంతువులను, పక్షులను రక్షించడానికి అవి ఆ స్థలంలో స్వేచ్ఛగా జీవించడానికి జాతీయ ఉద్యానవనాలుగా ఏర్పాటు చేస్తాయి. ప్రపంచంలో అనేక జాతీయ పార్కులు ఉన్నాయి. 1872 లో మొట్టమొదట యునైటెడ్ స్టేట్స్ నందు ఒక ఎల్లోస్టోన్ జాతీయ పార్క్ స్థాపించబడింది.తరచుగా ఇది ఒక సార్వభౌమ రాజ్యం ప్రకటించే లేదా కలిగి ఉన్న సహజ, పాక్షిక సహజ లేదా అభివృద్ధి చెందిన భూమిని రిజర్వు చేయటానికి వీలు కల్పించింది. వ్యక్తిగత దేశాలు తమ సొంత జాతీయ ఉద్యానవనాలను భిన్నంగా నియమించినప్పటికీ, వంశపారంపర్యంగా జాతీయ అహంకారానికి చిహ్నంగా 'అడవి ప్రకృతి' పరిరక్షణను ఒక సాధారణ ఆలోచనతో చేపట్టారు. ఒక అంతర్జాతీయ సంస్థ, ప్రకృతి పరిరక్షణ అంతర్జాతీయ యూనియన్ (ఐయుసిఎన్, దాని రక్షిత ప్రాంతాలు ప్రపంచ కమీషను (డబ్ల్యుసిపిఎ), దాని వర్గం వంటి "నేషనల్ పార్క్" రక్షిత ప్రాంతాల రకాన్ని నిర్వచించింది. ఐయుసిఎన్ ప్రకారం, ప్రపంచవ్యాప్తంగా 2006 నాటికి 6,555 జాతీయ ఉద్యానవనాలు దాని ప్రమాణాలకు అనుగుణంగా ఉన్నాయి. ఐయుసిఎన్ ఇప్పటికీ జాతీయ ఉద్యానవనాన్ని నిర్వచించే ప్రమాణ పారామితులను చర్చిస్తోంది.  ఈ రకమైన జాతీయ ఉద్యానవనం ఇంతకుముందు ప్రతిపాదించబడినప్పటికీ, 1872 లో యునైటెడ్ స్టేట్స్ లోని ఎల్లోస్టోన్ నేషనల్ పార్క్, ప్రజల ప్రయోజనం, ఆనందం కోసం మొదటి "పబ్లిక్ పార్క్ లేదా ఆహ్లాదకరమైన మైదానం"  అని ఎల్లోస్టోన్ దాని స్థాపన చట్టంలో "జాతీయ ఉద్యానవనం" అని అధికారికంగా పేర్కొనబడనప్పటికీ గుర్తించారు.దీనిని ఎల్లప్పుడూ ఆచరణలో జాతీయ ఉద్యానవనం పిలుస్తారు.  ఇది ప్రపంచంలోనే మొట్టమొదటి, పురాతన జాతీయ ఉద్యానవనం
పోచంపల్లి చీర

పోచంపల్లి చీరలు తెలంగాణ రాష్ట్రములోని యాదాద్రి భువనగిరి జిల్లాకు చెందిన పోచంపల్లి లో తయారవుతున్న ప్రసిద్ధ చీరలు. పోచంపల్లి చేనేత కళాకారులు నిలువు పేకల మగ్గంపై నేసిన చేనేత కళాఖండాలకు ప్రపంచ వ్యాప్తంగా మంచి గుర్తింపు ఉంది. తెలంగాణ రాష్ట్ర రాజధానికి 35 కి.మీ. దూరంలో ఉన్న పోచంపల్లి చేనేత, భూదానోద్యమానికి ప్రసిద్ధి చెందింది. అక్కడి చేనేత కార్మికులు నేసిన చీరలు అందరినీ మురిపిస్తాయి. ఇక ఆడవారినైతే అమితంగా ఆకర్షిస్తాయి. చేనేతల్లో మొదటగా పేటెంట్ హక్కు పొందడం ఓ ప్రత్యేకత. సాధారణ స్త్రీల నుండి దేశ విదేశీ వనితల వరకూ అందరినీ ఆకట్టుకునే చేనేత ఉత్పత్తులు, చీరలతో ఖండాంతర ఖ్యాతిని పోచంపల్లి పొందింది. అనాడు అగ్గిపెట్టెలో పట్టే పట్టుచీరను నేసిన నేతన్నలు ప్రస్తుతం అనేక డిజైన్లలో చేనేత బట్టలను నేసి, అందరినీ ఆకర్షిస్తున్నారు. పోచంపల్లిలో మొదట నూలు చీరలు మాత్రమే నేసేవారు. 1970 నుంచి పట్టు చీరల తయారీ ప్రారంభమైంది
గద్వాల్ చీర

గద్వాల్ చీర భారతదేశం లోని మహబూబ్ నగర్ జిల్లాలో తయారవుతున్న సాంప్రదాయక చీర . ఇవి జరీ తోకూడుకొని ప్రసిద్ధి పొందాయి. బ్రొకేడ్ శారీస్, కాంట్రాస్ట్ పల్లూ, బార్డర్, ప్యాటర్స్కి ఈ చీర పెట్టింది పేరు.హంసల బార్డర్ మరో ప్రత్యేకత. గద్వాల్ చీర తెలంగాణ చేనేత పరిశ్రమకు పట్టుకొమ్మ. మహబూబ్నగర్లోని గద్వాల్లో తయారయ్యే చీరలు దేశంలోనే మన్నికైనవి, పేరెన్నిక గన్నవి. ఇక్కడి నుంచి దేశంలోని ప్రముఖ పట్టణాలకు ఈ కళాత్మక చీరలు ఎగుమతి అవుతాయి. ఎంతో నాణ్యత గల జరీ చీరలను నేసే ఇక్కడి కళాకారులు ఇప్పటికీ తమ వృత్తిని కొనసాగిస్తున్నారు. ఈ చీరల తయారీకి నూలు, పట్టు పోగుల నుంచి దారం తీయడం, వివిధ రకాల రంగులు అద్దడం మొదలుకుని ఎంతో ఓర్పు, నేర్పుతో నేయడం వాటిని రోల్ చేయడం, చీర తయారు చేసేవరకు ప్రతి ఒక్కటీ ప్రత్యేకమే. 5.5 మీటర్ల పొడవుతో గల చీరను చిన్న అగ్గిపెట్టెలో పట్టినంత నేయగల సామర్థ్యం ఉన్న చేనేత కార్మికులు ఇచట ఉన్నారు. ఈ చీరలు 1930 నుండి ప్రాముఖ్యతను సంతరించుకున్నాయి
వెంకటగిరి చీర

నెల్లూరు జిల్లాలో వెంకటగిరి నియోజకవర్గము పత్తి చేనేత చీరలు ప్రసిద్ధి చెందింది. ఇది దాని ప్రత్యేకమైన నేత ప్రావీణ్యత వచ్చింది. ఈ చీరెలను వెంకటగిరి చీరెలుగా వ్యవహరిస్తారు. ఇవి వాటి విశిష్ట జరీ రూపకల్పనల వలన ప్రజాదరణ పొందాయి. వీటిని చేతితో అల్లటం ద్వారా లేదా యంత్రము ద్వారా తయారు చేస్తారు. ఈ వెంకటగిరి చీరలను నెసేవారిని 1700 సంవత్సరంలోనే నెల్లూరు వెలుగుగోటి రాజవంశం పోషిస్తూన్నట్లుగా చారిత్రక ఆధారాలు ఉన్నాయి. ఈ జిల్లా లోని వెంకటగిరి, పాటూరు, నెల్లూరు రూరల్ లోని పలు గ్రామాల్లో వేలాది కుటుంబాల చేనేత పరిశ్రమలో వున్నాయి వెంకటగిరి చీరలు ఆంధ్రాలోనే కాకుండా ఇతర రాష్ట్రాలతోపాటు విదేశీయులను ఆకర్షిస్తున్నాయి. మగువ లకు అందాన్నిచ్చే ఈ చీరలకు 150 సంవత్సరాలకుపైగా చరిత్ర ఉంది. వెండి జరీ, ఆఫ్ ఫైన్ జరీ వంటి రకాలతో ఇక్కడ చీరలు నేస్తున్నారు. ఎంతో నైపుణ్యంతో చీరను నేయడం వల్ల మన రాష్ట్రంలోనే కాకుండా కేరళ, తమిళ నాడు, కర్ణాటక వంటి రాష్ట్రాల్లో చీరలు అమ్ముడుబోతున్నా యి. విదేశీయులకు సైతం వెంకటగిరి చీరలంటే మహా ప్రీతి. ఆధునిక డిజైన్లతో చీరలను నేయడం వల్ల మహిళలు వెంకటగిరి చీరలపై ఎక్కువ ఆసక్తి కనబరుస్తున్నారు
కరీంనగర్ వెండి నగిషీ

కరీంనగర్ జిల్లాలో సున్నితమైన లోహకళ అయినటువంటి వెండి నగిషీ పనిలో(సిల్వర్ పిలిగ్రి) నాణ్యమైంది.వెండి తీగతో అపురూప కళాఖండాలను సృష్టించే ఈ కళకు కరీంనగర్‌ జిల్లా పుట్టినిల్లు . దారం నమూనాలో ఉండే వెండి, బంగారు తీగెలతో గృహోపకరణాలను తయారు చేసే పద్ధతినే సిల్వర్‌ ఫిలిగ్రీ అంటారు. సామాన్యంగా జనం వాడుకలో ఉండే ప్లేటులు, చెవిరింగులు, మెడను అలకరించే ఆభరణాలు, గిన్నెలు, కీచైన్స్‌, చెంచాలు లాంటివి ఈ ఫిలిగ్రీ కళలో రూపొందిస్తారు. ఇది అతి ప్రాచీనమైన చేతిపని,అతి సన్నని వెండి తీగల అల్లికలతో డిజైన్లు తయారు చేస్తారు. యాష్‌ట్రేలు (గాజుతో), తమలపాకుల పెట్టెలు, చేతిబొత్తాలు, భరిణెలు, పతకాలు, గుండీలు, ఫొటోఫ్రేమ్‌లు మొదలైన అనేక రకాల వస్తువులను తయారు చేస్తారు సుమారు 200 ఏళ్ల కిందట ఒకప్పటి జిల్లా కేంద్రం ఎలగందులలో ఈ కళ పురుడు పోసుకుంది. కడార్ల పనయ్య (మునయ్య) అనే స్వర్ణకారుడు ఈ కళకు ఆద్యుడు. 1905లో జిల్లా కేంద్రం కరీంనగర్‌కు చేరుకున్న ఇతని వారసులు ఇప్పటికీ ఈ కళను కాపాడుతూ వస్తున్నారు.
కల్పనా రంజని

కల్పనా రంజని, (5 అక్టోబరు 1965 – 2016 జనవరి 25), దక్షిణ భారతీయ సినిమాలలో హాస్యనటిగా మంచి పేరు తెచ్చుకున్న నటీమణి. ఆమె మలయాళ సినిమాలలో ఎక్కువగా నటించారు. 60వ జాతీయ సినిమా అవార్డులలో ఆమెకు జాతీయ ఉత్తమ సహాయనటిగా అవార్డు లభించింది. ఈ అవార్డు 2012లో నటించిన "తానిచల్ల నజన్" సినిమాకు లభించింది. ఆమె సినిమా రంగంలో "కల్పన"గా సుపరిచితురాలు. ఆమె సినీనటీమణులైన అయిన "ఊర్వశి", "కళారంజని" ల సోదరి. ఆమె సినీ పరిశ్రమలో కల్పన పేరుతో కథానాయకిగా నటించాలని చేరింది. కానీ ఆమె హాస్య నటిగా స్థిరపండింది. ఆమె అనేక రియాల్టీ షోలలో పాల్గొంది. ఆమె ఉషా ఉతుప్తో కలసి ఒక సంగీత ఆల్బంలో పాల్గొన్నది. ఆమె "నిజన్ కల్పన" అనే పేరుతో ఆమె జ్ఞాపకాలను ప్రచురించింది. నాగార్జున-కార్తి కాంబినేషన్ లో తెరకెక్కుతున్న ఊపిరి మూవీలో కల్పనా రంజని నటిస్తున్నారు
ఎల్లోస్టోన్ నేషనల్ పార్క్

ఎల్లోస్టోన్ నేషనల్ పార్క్ అనేది యునైటెడ్ స్టేట్స్లో ఉన్న ఒక జాతీయ ఉద్యానవనం. ఇది ప్రపంచంలో మొట్టమొదటి జాతీయ ఉద్యానవనముగా గుర్తింపు పొందింది. యునైటెడ్ స్టేట్స్ అధ్యక్షుడు యులెసీస్ యస్. గ్రాంట్ దీన్ని సృష్టించడానికి 1872 మార్చి 1 న చట్ట సంతకం చేయడంతో ఇది సృష్టించబడింది. ఈ ఉద్యానవనం గుండా ఎల్లోస్టోన్ నది ప్రవహిస్తుండటం వలన ఈ ఉద్యానవనానికి ఎల్లోస్టోన్ నేషనల్ పార్క్ అనే పేరు వచ్చింది. ఎల్లోస్టోన్ ను 1978 లో యునెస్కో ప్రపంచ వారసత్వ సంపదగా ప్రకటించింది. ఎల్లోస్టోన్ నేషనల్ పార్క్ ఇక్కడున్న వేడి నీటి బుగ్గల, హాట్ స్ప్రింగ్ ల వలన ప్రసిద్ధి చెందింది. ప్రపంచంలో ఉన్న వేడి నీటి బుగ్గలలో సగం ఈ పార్క్ కలిగి ఉంది. ప్రపంచంలో అత్యంత ప్రసిద్ధ గీజర్ అయిన ఓల్డ్ ఫెయిత్‌ఫుల్ గీజర్ ఎల్లోస్టోన్ నేషనల్ పార్క్ లో ఉంది. ఈ పార్కు బూడిద రంగు ఎలుగుబంట్లు, తోడేళ్లు, అడవిదున్న, కణితలకు కూడా నిలయం. అనేక మంది పర్యాటకులు ఇక్కడున్న వేడినీటిబుగ్గలను, జంతువులను చూడటానికి ప్రతి సంవత్సరం వస్తుంటారు. ఈ పార్క్ గ్రేటర్ ఎల్లోస్టోన్ పర్యావరణ వ్యవస్థ యొక్క కేంద్రంగా ఉంది
తంజావూరు వీణ

వీణ తంత్రీ వాయిద్యం కుండదండియాళిసొరకాయ బుర్ర సరస్వతి అరికరేవుల సునందా శాస్త్రిఈమని శంకరశాస్త్రికాశీ కృష్ణాచార్యులుతుమరాడ సంగమేశ్వరశాస్త్రిపట్రాయని సంగీతరావు బొబ్బిలితంజావూరుమైసూరుత్రివేండ్రం తంజావూరు వీణ తీగలు మీటుతూ సప్తస్వరాలు అందించే సంగీత వాయిద్యము. ఇది తమిళనాడు రాష్ట్రంలోని తంజావూరులో ఉత్పత్తి అగుచున్నందున దీనికి తంజావూరు వీణగా ప్రసిద్ధి పొందింది. వీణ సరస్వతి హస్త భూషణం కాబట్టి సరస్వతీ వీణ అని కూడా అంటారు. వీణ ప్రముఖంగా కర్ణాటక సంగీత కచేరీలలో వినియోగిస్తారు. వీణలో ఏడు తంత్రులు ఉంటాయి. అనుమందరం, మందరం, మందర పంచకం, షడ్జమం అనే నాలుగు తంత్రులను వీణకు బిగిస్తారు. ప్రక్కన శృతితాళాలకు ఉపయుక్తంగా షడ్జమం, పంచమం, తారం అనే మూడు తంత్రులను బిగిస్తారు. వీణ వాయించేటప్పుడు కుడిచేత్తో మీటుతూ, దానికి అమర్చి ఉన్న 24 మెట్లు (రెండు స్థాయిలు) దానిలోని స్వరాలకు అనుగుణంగా ఎడమ చేతి వేళ్లతో మెట్టుమీద అదిమిపట్టి ఆయా స్వరాల్ని పలికించాల్సి ఉంటుంది. సంగీత వాద్యాలలో వీణను సంగీత పరికరాల రాణిగా భావిస్తారు. వీణలలో తంజావూరు వీణకు విశేష ప్రాధాన్యత ఉంది. దీనిని రూపకల్పచేసి అభివృద్ధి చేసినవారు "గోవింద దీక్షితార్". ఆయన తంజావూరును పాలించిన రఘునాధనాయకుని కొలువులో ఉండేవారు
నారిపెద్ది శివన్నారాయణ

నారిపెద్ది శివన్నారాయణ ఒక ప్రముఖ తెలుగు నటుడు. జెమిని టీవీలో ప్రసారమైన అమృతం ధారావాహిక లో ఆయన పోషించిన అప్పాజీ పాత్రతో బాగా ప్రాచుర్యం పొందాడు. వందకు పైగా సినిమాలలో నటించాడు. గ్రహణం సినిమాతో ఆయన సినిమా కెరీర్ ప్రారంభమైంది. 2007లో ఆయన అమ్మమ్మ.కామ్ అనే సీరియల్ లో ఆయన పాత్రకిగాను ఉత్తమ హాస్యనటుడిగా నంది అవార్డుకు ఎంపికయ్యాడు  ఆయన ప్రకాశం జిల్లా, తాళ్ళూరు మండలం, శివరామపురం గ్రామానికి చెందిన వెంకట సుబ్బయ్య, వైదేహి దంపతులకు ఐదో సంతానంగా జన్మించాడు. ఆయనకు ముగ్గురు అన్నలు. ఒక అక్క ఉన్నారు. వారిది వ్యవసాయాధారిత కుటుంబం. ప్రాథమిక విద్య తూళ్ళూరు మండల కేంద్రంలోని ఉన్నత పాఠశాలలోను, డిగ్రీ సికింద్రాబాదులోనూ, హైదరాబాదు సెంట్రల్ యూనివర్శిటీ నుంచి నాటకరంగంలో మాస్టర్స్ చేశాడు. పాఠశాల స్థాయి నుంచి కళాస్థాయి వరకు నాటకాలు వేసిన అనుభవం ఆయనకు ఉంది. చదువు పూర్తయిన తరువాత బి
అజయ్ దేవ్‌గణ్

అజయ్ దేవ్‌గణ్ ఒక బాలీవుడ్ సినీ నటుడు. 2016 లో ఇతడికి పద్మశ్రీ పురస్కారం ప్రధానం చేయబడింది. అజయ్‌ దేవగణ్‌ తండ్రి వీరూ దేవగణ్‌ బాలీవుడ్‌ దర్శకుడు, స్టంట్‌ మాస్టర్‌. తండ్రి వల్ల అజయ్‌కు మొదట్నుంచీ మార్షల్‌ ఆర్ట్స్‌పై ఇష్టం ఏర్పడింది. ఫూల్‌ ఔర్‌ కాంటే చిత్రంతో ఆయన వెండితెరకు పరిచయమయ్యాడు. తొలి చిత్రంలోనే నటనతో మెప్పించి ఫిలింఫేర్‌ పురస్కారం అందుకున్నాడు. రెండో చిత్రం జిగర్‌లో తన మార్షల్‌ ఆర్ట్స్‌ ప్రావీణ్యం చూపించి యాక్షన్‌ హీరోగా పేరుతెచ్చుకున్నాడు. జఖ్మ్‌ చిత్రంలో మతవిద్వేషాల మధ్య నలిగిపోయిన యువకుడిగా అద్భుత నటన ప్రదర్శించి జాతీయ పురస్కారం సాధించాడు. హమ్‌ దిల్‌ దే చుకే సనమ్‌ అజయ్‌ కెరీర్‌ను మలుపు తిప్పింది. ఆ చిత్రంలో ఆయన నటనకు మంచి ప్రశంసలతో పాటు ఫిలింఫేర్‌ నామినేషన్‌ దక్కింది. ది లెజెండ్‌ ఆఫ్‌ భగత్‌ సింగ్‌ లో భగత్‌ సింగ్‌ పాత్రకు ప్రాణం పోసి జాతీయ పురస్కారం సాధించాడు. దీవాంగేలో ప్రతినాయక పాత్రతోనూ ఫిలింఫేర్‌ పురస్కారం గెలుచుకున్నాడు
మైసూరు పట్టు

మైసూరు పట్టు అనేది భారతదేశంలో ఉత్పత్తి అవుతున్న 14000 మెట్రిక్ టన్నుల మల్బరీ పట్టులో కర్ణాటక రాష్ట్రం ఉత్తత్తి చెస్తున్న పట్టు 9000 మెట్రిక్ టన్నులు. అనగా భారతదేశంలో ఉత్పత్తి అవుతున్న మల్బరీ పట్టులో సుమారు 70 శాతం కర్ణాటక రాష్ట్రం నుండి ఉత్పత్తి అవుతుంది. ఈ పట్టు ముఖ్యంగా మైసూరు జిల్లాలో ఉత్పత్తి అవుతుంది. కనుక ఈ ప్రాంత పట్టును మైసూరు పట్టు అంటారు. మైసూరు రాజ్యంలో ఈ పరిశ్రమ మొదటిసారిగా టిప్పు సుల్తాన్ పరిపాలన నుండి కొనసాగుతుంది. తరువాత ప్రపంచీకరణ నేపథ్యంలో కృత్రిక పట్టు రేయాన్ తయారగుచున్నందున ఈ పరిశ్రమ సంక్షోభం లోనికి పోయింది. 20వ శతాబ్దపు ద్వితీయార్థంలో ఈ మైసూరు పట్టు భారతదేశంలో అగ్రస్థానంలో నిలిచింది. ప్రపంచవ్యాప్తంగా ప్రఖ్యాతి పొందిన మైసూరు సిల్కు చీరలకు జీఐ ట్యాగ్ కూడా ఉంది. ఒక్కో చీర ఖరీదు రూ. 12 వేల నుంచి రూ. 2.5 లక్షల వరకు ఉంటుంది
ధర్మవరం చేనేత పట్టుచీరలు, పావడాలు

ధర్మవరం చేనేత పట్టుచీరలు, పావడాలు ఆంధ్ర ప్రదేశ్ కు చెందిన ధర్మవరంలో నేయబడుతున్న వస్త్రాలు. ఈ వస్త్రాలకు భౌగోళిక గుర్తింపు చట్టం 1999 ప్రకారం భారతదేశంలోని భౌగోళిక గుర్తింపు చిహ్నాల జాబితా లో స్థానం లభించింది. ఈ చీరలకు 120 యేండ్ల చరిత్ర ఉంది. ఇచట 1500 పట్టు గృహాలు, ఒక లక్ష మగ్గాలున్నాయి. చీర ఖరీదు సుమారు 2000 నుండి ఒక లక్ష వరకు ఉండేది. ఈ చీరల తయారీకి కుండన్స్, చెమ్కీలు, రంగురాళ్ళు వివిధ రకాలుగా ఉపయోగిస్తారు. ఇతర చీరలతో పోల్చితే ధర్మవరం పట్టుచీరలు ఎంతో నాణ్యతను కలిగి ఉంటాయి. ధర్మవరం పెళ్ళి పట్టు చీరలు బాగా ప్రాచుర్యంలో ఉన్నాయి. మంచి రంగులు, ఆకర్షణీయమైన జరీ కొంగు ఈ చీర ప్రత్యేకత. ధర్మవరం చీరలు కంచిపట్టు చీరలకు దగ్గర పోలిక. కానీ రంగులు, డబుల్‌షేడెడ్.
ఆరణి పట్టు

అరణి చీర భారతదేశం లోని తమిళనాడు రాష్ట్రానికి చెందిన అరణి గ్రామంలో సాంప్రదాయంగా తయారవుతున్న పట్టు చీర. ఈ చీర ఎక్కడా కుట్లు లేకుండా సుమారు నాలుగు గజాల నుండి తొమ్మిది గజాల పొడవు కలిగి ఉంటుంది. "సారీస్" అనే పదం సంస్కృత శబ్దం "సాడి" నుండి ఉత్పత్తి అయినట్లు తమిళ సాహిత్యంలో 5 లేదా 6 వ శతాబ్దాలలో చెప్పబడింది. అరణి చీరలకు భౌగోళిక గుర్తింపు చట్టం 1999 ప్రకారం భౌగోళీక గుర్తింపు హక్కులు లభించాయి.
సిద్ధిపేట గొల్లభామ

గొల్లభామ చీర లేదా సిద్ధిపేట గొల్లభామ భారతదేశం లోని telangana చెందిన సిద్ధిపేట గ్రామంలో తయారవుతున్న చీరలు. మెదక్ జిల్లా సిద్దిపేట, దుబ్బాక ప్రాంతాల్లో చేనేత కార్మికులు నేసే గొల్లభామ చీరకు అంతర్జాతీయ ఖ్యాతి లభించింది. జీఐఏ జాబితాలో దీనికి 188వ సీరియల్ నెంబరును కేటాయిస్తూ ప్రత్యేక గుర్తింపు ఇచ్చారు. ఈ కాటన్ చీరలలో పొదిగిన బొమ్మలు,ఆ చీరెలు పని మూలాంశాలకు ప్రసిద్ది చెందాయి. ఐదు దశాబ్దాల కిందట సిద్దిపేట, దుబ్బాక ప్రాంతంలో గొల్లభామ చీరె పురుడుపోసుకుంది...ఆనాటి నుంచి ఈనాటి వరకు ఈ ప్రాంత గొల్లభామ చీర అంటే మహిళలు మక్కువ చూపుతారు.కాటన్‌, మస్రెస్‌...రెండు దారాలతో నూ నేసే ఈ చీరెలకు ఎంతో విశిష్టత ఉంది
కాంచీపురం పట్టు

కాంచీపురం పట్టు తమిళనాడు రాష్ట్రంలోని కాంచీపురంలో నేయబడుతున్న బహు ప్రజాదరణ గల పట్టు చీర. కాంచీపురం పట్టణం అక్కడ తయారయ్యే పట్టు చీరలకు ప్రపంచ వ్యాప్తంగా పేరు తెచ్చుకుంది. దీనిని కంజీవరం చీర అని కూడా పిలుస్తారు. చీరంటేనే భారతీయత. ఆ భారతీయతకు మరింత భారీ ప్రచారం కల్పించింది కంచిపట్టే. పట్టు పురుగుల నుంచి తీసే సహజసిద్ధమైన పట్టుకు, బంగారు జరీ కలిపి చేతులతో మగ్గంపై నేస్తారు. పట్టు చీరంటే కాంచీపురం పట్టు మాత్రమే అన్నంత పేరుంది. కంచిలో తయారయ్యే చీరలకు ప్రపంచ వ్యాప్త గుర్తింపు ఉంది. ఆరు మీటర్ల పొడవు.. 800 గ్రాముల నుంచి కిలో బరువు కంచి పట్టు చీర సొంతం. కంచిపట్టు చీరకు శతాబ్ధాల చరిత్ర ఉంది